CELEX: 32020D1236
Language: bg
Date: 2020-08-25 00:00:00
Title: Решение (ЕС) 2020/1236 на Комисията от 25 август 2020 година за предоставяне на разрешение на Нидерландия да приложи удължаване на някои срокове, посочени в членове 2 и 3 от Регламент (ЕС) 2020/698 на Европейския парламент и на Съвета (нотифицирано под номер C(2020) 5745) (само текстът на английски език е автентичен)

31.8.2020   
               
               
                  BG
               
               
                  Официален вестник на Европейския съюз
               
               
                  L 282/19
               
            
         РЕШЕНИЕ (ЕС) 2020/1236 НА КОМИСИЯТА
         от 25 август 2020 година
         за предоставяне на разрешение на Нидерландия да приложи удължаване на някои срокове, посочени в членове 2 и 3 от Регламент (ЕС) 2020/698 на Европейския парламент и на Съвета
         
            
               (нотифицирано под номер C(2020) 5745)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2020/698 на Европейския парламент и на Съвета от 25 май 2020 г. за определяне на специални и временни мерки с оглед на избухването на COVID-19 относно подновяването или удължаването на някои удостоверения, свидетелства и разрешителни и отлагането на някои периодични проверки и продължаващо обучение в определени области на транспортното законодателство (1), и по-специално член 2, параграф 6 и член 3, параграф 3 от него,
         като има предвид, че:
         
                     (1)
                  
                  
                     С член 2, параграф 1 от Регламент (ЕС) 2020/698 се удължава срокът за завършване на продължаващо обучение от притежаващите удостоверение за професионална компетентност (УПК), който щеше да е изтекъл или ще изтече между 1 февруари 2020 г. и 31 август 2020 г. С член 2, параграф 2 от посочения регламент се удължава валидността на съответното маркиране с хармонизирания код на Съюза „95“.
                  
               
                     (2)
                  
                  
                     С член 3, параграф 1 от Регламент (ЕС) 2020/698 се удължава срокът на валидността на свидетелствата за управление на превозни средства, който щеше да е изтекъл или ще изтече между 1 февруари 2020 г. и 31 август 2020 г.
                  
               
                     (3)
                  
                  
                     С писмо от 1 юли 2020 г. Нидерландия представи мотивирано искане за разрешение да приложи удължаване на някои срокове, посочени в членове 2 и 3 от Регламент (ЕС) 2020/698. С писмо от 29 юли 2020 г. Нидерландия представи изменено мотивирано искане. Чрез това изменено искане Нидерландия иска, от една страна, разрешение за удължаване с три месеца на сроковете, които изтичат между 1 февруари 2020 г. и 31 август 2020 г., посочени в член 2, параграф 1, за целите на посочената разпоредба и на член 2, параграф 2 и член 3, параграф 1 от Регламент (ЕС) 2020/698. От друга страна, Нидерландия иска разрешение за прилагане на удължаване с два месеца на сроковете от седем месеца, посочени в член 2, параграфи 1 и 2 и в член 3, параграф 1 от Регламент (ЕС) 2020/698. На 30 юли 2020 г. Нидерландия предостави допълнителна информация в подкрепа на искането си.
                  
               
                     (4)
                  
                  
                     Съгласно предоставената информация приключването на продължаващото обучение, маркирането с хармонизирания код на Съюза „95“ и подновяването на свидетелствата за управление на превозни средства в Нидерландия вероятно ще продължат да бъдат неизпълними и след 31 август 2020 г. поради мерките, предприети от държавата за предотвратяване или за ограничаване на разпространението на COVID-19.
                  
               
                     (5)
                  
                  
                     По-специално, Нидерландия временно преустанови продължаващото обучение съгласно Директива 2003/59/ЕО на Европейския парламент и на Съвета (2). Това доведе до отмяната на около 30 000 курса за обучение, които щяха да бъдат проведени при нормални обстоятелства. Вследствие на това около 2400 професионални водачи не са подновили своевременно своите УПК.
                  
               
                     (6)
                  
                  
                     Курсовете за продължаващо обучение вече са възобновени и се планират допълнителни курсове в допълнение към вече планираните в периода от май 2020 г. до края на 2020 г. Мерките, необходими за ограничаване на разпространението на COVID-19, продължават обаче да създават препятствия в това отношение. Институтите за обучение трябва да отговарят на съответните изисквания на Националния институт по обществено здраве и околна среда (3), например като осигуряват възможност, доколкото това е приложимо, хората да спазват отстояние от поне 1,5 метра един от друг.
                  
               
                     (7)
                  
                  
                     Положението е особено проблематично по отношение на продължаващото обучение на водачите на автобуси. Съгласно информацията, предоставена от Нидерландия, много водачи, извършващи дейност към 10 септември 2008 г. като водачи на превозни средства, използвани за превоз на пътници, са получили УПК като придобито право съгласно член 4 от Директива 2003/59/ЕО. На практика и в съответствие с член 4, член 8, параграф 2 и член 14, параграф 2 от Директива 2003/59/ЕО валидността на много от така предоставените УПК е изтекла през първата половина на септември 2015 г., тъй като Нидерландия се е възползвала от възможността да удължи срока, посочен в член 8, параграф 2 от Директива 2003/59/ЕО, с до седем години. От друга страна, водачите на превозни средства от категории D1, D1+E, D или D+E, които са подновили своите УПК малко преди изтичането на срока им през 2015 г., отново трябва да подновят своите УПК преди изтичането на срока им на 10 септември 2020 г. Преобладаващата част от водачите на автобуси в Нидерландия са в тази ситуация. Има опасения, че капацитетът на институтите за обучение няма да позволи на всички да завършат навреме продължаващото си обучение. Освен това поради факта, че общественият транспорт отново се осъществява по обичайното си разписание, водачите имат на разположение по-малко време за обучение.
                  
               
                     (8)
                  
                  
                     По отношение на свидетелствата за управление на превозни средства, издадени съгласно Директива 2006/126/ЕО на Европейския парламент и на Съвета (4), Нидерландия се позовава на временните ограничения за упражняване на професии, включващи физически контакт. Тези ограничения засягат медицинските прегледи, необходими за установяване на физическата и психическата годност на дадено лице за управление на превозни средства („медицински прегледи“). В резултат на това средният брой на медицинските доклади въз основа на такива прегледи, представени ежеседмично на националния лицензиращ орган (CBR (5)), намалява значително. Поради мерките, предприети за предотвратяване или за ограничаване на разпространението на COVID-19 в Нидерландия, 28 000 медицински прегледи са отложени и все още предстои да бъдат извършени, в допълнение към тези, които трябва да бъдат извършени понастоящем и в близко бъдеще за свидетелствата, чийто срок ще изтече скоро.
                  
               
                     (9)
                  
                  
                     Приблизително 25 000 лекари извършват медицински прегледи в Нидерландия. Времето, необходимо за провеждането на отложените 28 000 медицински прегледа, зависи много от степента и бързината, с които лекарите могат да възобновят изпълнението на тези задачи. За много лекари в Нидерландия провеждането на медицински прегледи за подновяване на свидетелства за управление на превозни средства представлява само една от многото им професионални задачи. В резултат на допълнителната работа, свързана с пандемията от COVID-19, лекарите не са в състояние да извършват толкова медицински прегледи, колкото биха извършвали при нормални обстоятелства.
                  
               
                     (10)
                  
                  
                     Според предоставената от Нидерландия информация не е ясно до каква степен и с каква бързина ще се възстанови необходимата дейност на лекарите. Очаква се медицинският капацитет да се възстанови постепенно, докато необходимостта от медицински прегледи ще нарасне в резултат на периода на ограничителни мерки. Поради това се очаква, че дори броят на извършваните медицински прегледи да се възстанови до нормалното ниво отпреди появата на COVID-19, последиците от отлагането на прегледите няма да бъдат преодолени до май 2021 г.
                  
               
                     (11)
                  
                  
                     Според Нидерландия е невъзможно да се предвиди точно колко души няма да бъдат в състояние да подновят свидетелствата си за управление на превозни средства, които са с изтекъл срок на валидност или чийто срок изтича между 1 февруари 2020 г. и 31 август 2020 г. Това зависи в голяма степен от наличието на лекари, което отчасти зависи от съответния регион. Във всеки случай е неизбежно някои от лицата, които кандидатстват за подновяване на свидетелство за управление на превозно средство, да бъдат изправени пред закъснения вследствие на наличието на списъци на чакащите в системата на здравеопазването, и по-специално приблизително 15 % от лицата, които се нуждаят от консултация при повече от един лекар. Средното време, необходимо за подновяване на свидетелството за управление на превозно средство на лица, които се нуждаят от медицински преглед за установяване на годността им да управляват превозно средство, е 125 дни, когато се провежда консултация с един лекар, и 179 дни, когато се провеждат консултации с няколко лекари.
                  
               
                     (12)
                  
                  
                     Въз основа на данните, предоставени от CBR, Министерството на инфраструктурата и управлението на водите (6) очаква към 1 декември 2020 г. да се натрупат около 20 000 случая на закъснели медицински прегледи. Ако се предположи, че през първото тримесечие на 2021 г. медицинският капацитет отново ще достигне нормално равнище, вероятно изоставането ще продължи да оказва въздействие върху водачите със свидетелства, чийто срок изтича след 1 декември 2020 г. Очаква се обаче поисканото удължаване както на сроковете между 1 февруари 2020 г. и 31 август 2020 г., така и на сроковете, с които се удължава валидността на свидетелствата за управление, която иначе би изтекла или е изтекла, да бъде достатъчно, за да се гарантира, че всички заинтересовани лица ще бъдат в състояние да спазят приложимите изисквания.
                  
               
                     (13)
                  
                  
                     Следователно на Нидерландия следва да се разреши да приложи удължаване на сроковете между 1 февруари 2020 г. и 31 август 2020 г., както и на сроковете от седем месеца, посочени в член 2, параграф 1 и в член 3, параграф 1 от Регламент (ЕС) 2020/698.
                  
               
                     (14)
                  
                  
                     Нидерландия се съгласи настоящото решение да бъде прието и уведомлението за него да бъде на английски език,
                  
               ПРИЕ НАСТОЯЩОТО РЕШЕНИЕ:
         
            Член 1
            Нидерландия се оправомощава да приложи следното удължаване на сроковете, посочени в член 2, параграфи 1 и 2 и в член 3, параграф 1 от Регламент (ЕС) 2020/698:
            
                        а)
                     
                     
                        удължаване с три месеца на срока между 1 февруари 2020 г. и 31 август 2020 г., посочен в член 2, параграф 1 от Регламент (ЕС) 2020/698, за целите на член 2, параграфи 1 и 2 от посочения регламент;
                     
                  
                        б)
                     
                     
                        удължаване с два месеца на срока от седем месеца, посочен в член 2, параграфи 1 и 2 от посочения регламент;
                     
                  
                        в)
                     
                     
                        удължаване с три месеца на срока между 1 февруари 2020 г. и 31 август 2020 г., посочен в член 3, параграф 1 от същия регламент;
                     
                  
                        г)
                     
                     
                        удължаване с два месеца на срока от седем месеца, посочен в член 3, параграф 1 от посочения регламент.
                     
                  
         
            Член 2
            Адресат на настоящото решение е Кралство Нидерландия.
         
         
            Съставено в Брюксел на 25 август 2020 година.
            
               
                  За Комисията
               
               Adina-Ioana VĂLEAN
               
                  Член на Комисията
               
            
         
         
            (1)  ОВ L 165, 27.5.2020 г., стр. 10.
         
            (2)  Директива 2003/59/ЕО на Европейския парламент и на Съвета от 15 юли 2003 г. относно начална квалификация и продължаващо обучение на водачи на някои пътни превозни средства за превоз на товари или пътници, за изменение на Регламент (ЕИО) № 3820/85 на Съвета и Директива 91/439/ЕИО на Съвета и за отмяна на Директива 76/914/ЕИО на Съвета (ОВ L 226, 10.9.2003 г., стр. 4).
         
            (3)  Rijksinstituut voor Volksgezondheid en Milieu (RIVM).
         
            (4)  Директива 2006/126/ЕО на Европейския парламент и на Съвета от 20 декември 2006 г. относно свидетелства за управление на превозни средства (ОВ L 403, 30.12.2006 г., стр. 18).
         
            (5)  Centraal Bureau Rijvaardigheidsbewijzen.
         
            (6)  Ministerie van Infrastructuur en Waterstaat.